เดือนที่แล้วประจำเดือนมาวันที่ 14-19 ตุลาคมมีอะไรกับแฟนแค่สอดใส่แต่ไม่ได้หรั่งวันที่ 23 ตุลาคม กับ 30 ตุลาคมวันที่ 9 พ.ย. มีเมนมาแต่มาน้อยกว่าปกติ ช่วงนี้มีภาวะเครียดและน้ำหนักลดมีโอกาสท้องมั้ยคะ
สวัสดีค่ะ หากมีเพศสัมพันธ์ แต่ไม่ได้มีการหลั่งน้ำอสุจิเกิดขึ้น ทั้งภายในและภายนอกช่องคลอด โอกาสที่จะตั้งครรภ์ก็ไม่มี และหากประจำเดือนได้มาแล้ว โดยมาในวันที่ 9 พ.ย. ซึ่งมีระยะห่างจากรอบที่แล้ว 26 วัน (นับจาก 14 พ.ย.) ถือว่ามีระยะห่างที่ปกติดี และหากเลือดออกมาไม่นานเกิน 7 วัน ไม่มีปวดท้องรุนแรง ก็ถือว่าเป็นเลือดประจำเดือน และแสดงว่าไม่มีการตั้งครรภ์เกิดขึ้นสำหรับการที่มีเลือดออกปริมาณน้อยกว่าปกตินั้น อาจเกิดจากหลายปัจจัย เช่น มีความเครียด ทำงานหนัก ออกกำลังกายมากไป อดนอน อดอาหาร มีน้ำหนักลด หรือมีภาวะโลหิตจาง เป็นต้น ดังนั้น หากมีความเครียดและมีน้ำหนักลด ก็อาจเป็นสาเหตุที่ทำให้มีเลือดประจำเดือนน้อยกว่าปกติได้